b'\n_START_ARTICLE_\nMarussia F1\n_START_PARAGRAPH_\nMarussia F1 Team je rusko mo\xc5\xa1tvo, ki od 2012 nastopa v Svetovnem prvenstvu Formule 1. 31. decembra 2011 je ruski proizvajalec \xc5\xa1portnih avtomobilov Marussia Motors odkupil nekdanje Virginovo mo\xc5\xa1tvo Formule 1 in ga poimenovalo po svoji znamki. V svoji pri sezoni je mo\xc5\xa1tvo osvojilo enajsto mesto v konstruktorskem prvenstvu brez prvenstvenih to\xc4\x8dk z dirka\xc4\x8dema Timom Glockom in Charleoms Picom. Edino uvrstitev mo\xc5\xa1tva med dobitnike to\xc4\x8dk je dosegel Jules Bianchi, ko je na dirko na Veliko nagrado Monaka 2014 osvojil deveto mesto in s tem dve to\xc4\x8dki. Bianchi se je na dirki za Veliko nagrado Japonske hudo po\xc5\xa1kodoval, zato je mo\xc5\xa1tvo na naslednji dirki za Veliko nagrado Rusije zastopal le Max Chilton. To se je izkazalo tudi za zadnji nastop mo\xc5\xa1tva, kajti zaradi finan\xc4\x8dnih te\xc5\xbeav ni odpotovalo na dirki za Veliko nagrado ZDA, 7. novembra 2014 je mo\xc5\xa1tvo \xc5\xa1lo v ste\xc4\x8daj.'